প্রকাশের সময় : ফেব্রুয়ারি ১৯, ২০১৯, ৫:২৬ অপরাহ্ণ
আপডেট সময় : ফেব্রুয়ারি ১৯, ২০১৯ at ৫:২৬ অপরাহ্ণ
রাশিদ রিয়াজ : সিএনএন’এর উপস্থাপক ও প্রখ্যাত সাংবাদিক ফরিদ জাকারিয়া ইসরায়েল ও দেশটির জনগণ সম্পর্কে মুসলমানদের বক্তব্যের আগে চিন্তাভাবনা করা উচিত। তিনি ওয়াশিংটন পোস্টে তার এক মন্তব্য প্রতিবেদনে এধরনের বক্তব্য দিয়ে বলেন, মিশিগানের ডেমোক্রেট নেতা রাশিদা তালিব ও ইলহাম ওমর সম্প্রতি ইসরায়েল সম্পর্কে যে ধরনের বক্তব্য রাখছেন তা এ্যান্টি সেমিটিক এবং এধরনে বক্তব্য সারা মুসলিম বিশ্বে ক্যান্সারের মত ছড়িয়ে পড়তে পারে। কারণ মধ্যপ্রাচ্য ও বিভিন্ন স্থানে এধরনের এ্যান্টি সেমিটিক বক্তব্য এমনিতেই বাড়ছে।
মার্কিন ডেমোক্রেট ইলহাম ওমর সম্প্রতি বলেন, যুক্তরাষ্ট্রের রাজনীতিবিদরা ইসরায়েলকে সমর্থন দিচ্ছে। পরে অবশ্য এধরনের বক্তব্যের জন্যে ক্ষমা চান। প্রেসিডেন্ট ট্রাম্প অবশ্য বলেছেন ইলহাম ওমরের এ বিষয়ে ক্ষমা চাওয়াই যথেষ্ট নয়। আর রাশিদা তালিব কংগ্রেস সদস্যদের বিরুদ্ধে অভিযোগ তুলে বলেন, ইসরায়েলের মত দেশের প্রতিনিধিত্ব করার বিষয়টি পুনরায় ভাবা উচিত।
ফরিদ জাকারিয়া বলেন, প্যালেস্টাইনের প্রতি দ্বন্দ্বপূর্ণ নীতি গ্রহণের জন্যে ইসরায়েল দায়ী। এসব বিষয় নিয়ে শুধু যুক্তরাষ্ট্র নয় ইসরায়েলেও জোরালোভাবে বিতর্ক চলছে। কিন্তু দুই মার্কিন প্রতিনিধি দুর্ভাগ্যবশত এমনভাবে ইসরায়েলের সমালোচনা করছেন তা পুনরায় বিতর্কের সুযোগ তৈরি করে দিয়েছে।